section_heading: Životopis
paragraph_text: 2004. godine objavio je knjigu Žedni krvi gladni izdaje u kojoj je u detalje opisao svoj ratni put u Vukovaru. Pukovnik Janjić je u knjizi oštro napao i optužio za izdaju tadašnji državni vrh Hrvatske na čelu s predsjednikom Franjom Tuđmanom i ministrom obrane Gojkom Šuškom, i to zbog: nepružanja pomoći, u vidu hrane i oružja, civilima i braniteljima Vukovara tijekom opsade grada. U knjizi su detaljno opisane borbe, dan za danom, četnički napadi i pokušaji probijanja obrambenih linija grada Vukovara i Borova Naselja, te bjesomučna granatiranja grada i cjelokupno stanje u Vukovaru tih dana 1991. godine.